C.P.D. Sir Hwlffordd

Clwb pêl-droed o Hwlffordd, Sir Benfro ydy Clwb Pêl-droed Sir Hwlffordd (Saesneg: Haverfordwest County Association Football Club).

Ffurfiwyd y clwb yn 1899 ac maent yn chwarae ar faes Dôl y Bont.

 Hanes 
Ffurfwyd y Clwb yn 1899 fel C.P.D. Hwlffordd ond ar ôl blynyddoedd o chwarae yng Nghynghrairt Sir Benfro, newidiwyd enw'r clwb i C.P.D. Athletic Hwlffordd ym 1936 wedi iddynt sicrhau dyrchafiad i Gynghrair Cymru'r De.

Cafwyd newid arall i enw'r clwb ym 1956 wrth iddynt fabwysiadu'r enw C.P.D. Sir Hwlffordd ac yn yr un tymor, llwyddodd y clwb i ennill pencampwriaeth Cynghrair Cymru'r De am y tro cyntaf yn eu hanes. Llwyddodd y clwb i ennill y bencampwriaeth ar ddwy achlysur arall, ym 1980-81 a 1989-90 cyn dod yn un o aelodau gwreiddiol Uwch Gynghrair Cymru ym 1992-93.

Byr iawn oedd eu cyfnod cyntaf yn y Gynghrair Genedlaethol gan i'w maes gael ei brynnu gan archfachnad Safeway. Methodd y clwb a dod o hyd i faes o safon derbyniol i'r gynghrair tra bo maes newydd yn cael ei adeiladu a bu rhaid iddynt ddisgyn yn ôl i Gynghrair Cymru (Y De) ar gyfer tymor 1994-95.

Ym 1997, sicrhawyd dyrchafiad yn ôl i'r Uwch Gynghrair wrth iddynt orffen ar frig Cynghrair Cymru'r De am y pedwerydd tro yn eu hanes.

Bu i chwaraewr Cymru, Simon Davies, gychwyn ei yrfa fel bachgen yn Hwlffordd. Mab o ardal Sir Benfro ydyw.

Record yn Ewrop
 Tymor Cystadleuaeth Rownd Clwb Cymal 1af 2il Gymal Dros Ddau Gymal 2004–05  Cwpan UEFA  	Rd. Rhag1   Fimleikafélag Hafnarfjarðar        2023–24  Cynghrair Cyngres Europa UEFA  Rd. Rhag1  Shkëndija           Rd. Rhag2  B36 Tórshavn         2025–26  Cynghrair Cyngres UEFA  Rd. Rhag1     

Cyfeiriadau

Sir Hwlffordd
Categori:Chwaraeon yn Sir Benfro
Categori:Sefydliadau 1889